b'\n_START_ARTICLE_\nOropesa-sveip\n_START_PARAGRAPH_\nOropesa-sveip eller O-sveip er en type sveip p\xc3\xa5 minesveipere._NEWLINE_Oropesa-sveipet best\xc3\xa5r av en kabel som fart\xc3\xb8yet slipper ut. I enden av kabelen er det festet en oter som f\xc3\xa5r kabelen til \xc3\xa5 trekke seg ut fra fart\xc3\xb8yet, samt en oter festet n\xc3\xa6rmest fart\xc3\xb8yet. P\xc3\xa5 overflaten flyter en mark\xc3\xb8r - eller Paravan - for \xc3\xa5 vise hvor oteren befinner seg. Langs kabelen er det kniver som kutter forankringen til eventuelle miner, og minene vil flyte opp for \xc3\xa5 kunne bli uskadeliggjort._NEWLINE_Sveipet ble utviklet av Royal Navy under f\xc3\xb8rste verdenskrig og er oppkalt etter tr\xc3\xa5leren \xc2\xabOropesa\xc2\xbb, som var f\xc3\xb8rste skip til \xc3\xa5 pr\xc3\xb8ve denne type sveip. Sveipet var en videreutvikling fra \xc2\xabA-sveip\xc2\xbb, som besto av to eller flere skip som trakk en kabel mellom seg. Dette systemet fungerte ikke godt under angrep, og det ble fors\xc3\xb8kt \xc3\xa5 utvikle et bedre system._NEWLINE_Minesveiperne \xc2\xabOtra\xc2\xbb og \xc2\xabRauma\xc2\xbb er eksempler p\xc3\xa5 norske skip som ble utstyrt med O-sveip f\xc3\xb8r andre verdenskrig.'